**รายงานการประชุมสภาองค์การบริหารส่วนตำบลเมืองเกษตร ครั้งแรก**

**วันอังคารที่ ๔ เดือน มกราคม พ.ศ. ๒๕๖๕ เวลา ๑๓.๐๐ น.**

**ณ ห้องประชุมองค์การบริหารส่วนตำบลเมืองเกษตร อำเภอขามสะแกแสง จังหวัดนครราชสีมา**

\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ**  | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นางติ๋ม โสที | สมาชิกสภาอบต. ม. ๑ | ติ๋ม โสที |  |
| ๒ | นายบรรจง มุ่งกลาง | สมาชิกสภาอบต. ม. ๒ | บรรจง มุ่งกลาง |  |
| ๓ | น.ส.พัชรี เกษี | สมาชิกสภาอบต. ม. ๓ | พัชรี เกษี |  |
| ๔ | นางยุพิณ หวังประสพกลาง | สมาชิกสภาอบต. ม. ๔ | ยุพิณ หวังประสพกลาง |  |
| ๕ | นายประพันธ์ ตากิ่มกลาง | สมาชิกสภาอบต. ม. ๕ | ประพันธ์ ตากิ่มกลาง |  |
| ๖ | นายสมาน แซ่หนึง | สมาชิกสภาอบต. ม. ๖ | สมาน แซ่หนึง |  |
| ๗ | นายเสงี่ยม หวังเขตกลาง | สมาชิกสภาอบต. ม. ๗ | เสงี่ยม หวังเขตกลาง |  |

**ผู้ไม่มาประชุม**  -ไม่มี-

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายชูชาติ พิพัฒน์ศรัทธา | นายอำเภอขามสะแกแสง | ชูชาติ พิพัฒน์ศรัทธา |  |
| 2 | น.ส.นพมาศ เหล็กคง | ท้องถิ่นอำเภอขามสะแกแสง | นพมาศ เหล็กคง |  |
| 3 | นายฉัตรธรรม หร่ายกลาง | นายก อบต. | ฉัตรธรรม หร่ายกลาง |  |
| ๔ | นายรถชนะ เอมโคกสูง | รองนายก อบต. | รถชนะ เอมโคกสูง |  |
| ๕ | นายประคอง มิขุนทด | รองนายก อบต. | ประคอง มิขุนทด |  |
| ๖ | นายยวง จันทรวิวัฒน์ | เลขานุการนายกอบต. | ยวง จันทรวิวัฒน์ |  |
| ๗ | จ.ส.ต.นรินทร์ ชูพันดุง | ปลัด อบต. | จ.ส.ต.นรินทร์ ชูพันดุง |  |
| ๘ | น.ส.ลดาวัลย์ เนตรทิพวัลย์ | ผู้อำนวยการกองคลัง | ลดาวัลย์ เนตรทิพวัลย์ |  |
| ๙ | นายกิตติศักดิ์ คงทวี | ผู้อำนวยการกองช่าง | กิตติศักดิ์ คงทวี |  |
| ๑๐ | นายดำรงค์ วงษ์นาม | ผู้อำนวยการกองสาธารณสุขฯ | ดำรงค์ วงษ์นาม |  |
| ๑๑ | น.ส.กฤษณา เจริญนอก | หัวหน้าสำนักปลัด | กฤษณา เจริญนอก |  |
| ๑๒ | นางลลิตา พลจอหอ | นักทรัพยากรบุคคล | ลลิตา พลจอหอ |  |
| ๑๓ | น.ส.ณัฐวัญญา เกลมกลาง | นักวิเคราะห์นโยบายและแผน | ณัฐวรัญญา เกลมกลาง |  |
| ๑๔ | น.ส.รัตนาภรณ์ เอมโคกสูง | เจ้าพนักงานธุรการ | รัตนาภรณ์ เอมโคกสูง |  |
| ๑๕ | น.ส.จุฬาลักษณ์ พลเรือง | ผู้ช่วยเจ้าพนักงานธุรการ | จุฬาลักษณ์ พลเรือง |  |
| ๑๖ | น.ส.ศรินญา วงษ์นาม | นักพัฒนาชุมชน | ศรินญา วงษ์นาม |  |

เริ่มประชุมเวลา..

-๒-

**เริ่มประชุมเวลา ๐๙.๓๐ น.**

**เรื่องก่อนเข้าสู่ระเบียบวาระการประชุม**

**⬧**ปลัดองค์การบริหารส่วนตำบลในฐานะเลขานุการสภาองค์การบริหารส่วนตำบลชั่วคราว อ่านประกาศเรียกประชุมสภา

ประกาศอำเภอขามสะแกแสง

เรื่อง เรียกประชุมสภาองค์การบริหารส่วนตำบลเมืองเกษตร ครั้งแรก

 ด้วยพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม มาตรา ๕๓ วรรคสอง กำหนดให้นายอำเภอต้องกำหนดให้สมาชิกสภาองค์การบริหารส่วนตำบลดำเนินการประชุมสภาองค์การบริหารส่วนตำบลครั้งแรกภายในสิบห้าวันนับแต่วันประกาศผลการเลือกตั้งสมาชิกสภาองค์การบริหารส่วนตำบล ประกอบกับหนังสือกรมส่งเสริมการปกครองท้องถิ่น ที่ มท ๐๘๐๔.๓/๑๐๒๘๒ ลงวันที่ ๑๐ พฤศจิกายน ๒๕๔๗ เรื่อง หารือการประชุมสภาองค์การบริหารตำบลทุ่งท่าช้างครั้งแรก

บัดนี้ คณะกรรมการการเลือกตั้งได้ประกาศผลการเลือกตั้งสมาชิกสภาองค์การบริหาร

ส่วนตำบลเมืองเกษตร ครบตามจำนวนแล้ว เมื่อวันที่ ๒๑ ธันวาคม ๒๕๖๔ เพื่อให้การดำเนินการตามพระราชบัญญัติดังกล่าว เป็นไปด้วยความเรียบร้อย ถูกต้อง อาศัยอำนาจตามความในมาตรา ๕๓ วรรคสอง และมาตรา ๕๔ วรรคสอง แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติม จึงประกาศเรียกประชุมสภาองค์การบริหารส่วนตำบลเมืองเกษตร ครั้งแรก ในวันที่ ๔ มกราคม ๒๕๖๕ เวลา ๑๓.๐๐ น. ณ ห้องประชุมสภาองค์การบริหารส่วนตำบลเมืองเกษตร อำเภอขามสะแกแสง จังหวัดนครราชสีมา

 จึงประกาศให้ทราบโดยทั่วกัน

 ประกาศ ณ วันที่ ๒๘ เดือน ธันวาคม พ.ศ. ๒๕๖๔

นายชูชาติ พิพัฒน์ศรัทธา

นายอำเภอขามสะแกแสง

**⬧**ปลัดองค์การบริหารส่วนตำบลเมืองเกษตร ในฐานะเลขานุการสภาองค์การบริหารส่วนตำบลเมืองเกษตรชั่วคราว กล่าวเรียนเชิญ นายชูชาติ พิพัฒน์ศรัทธา นายอำเภอขามสะแกแสง เปิดการประชุมสภาองค์การบริหารส่วนตำบลเมืองเกษตร ครั้งแรก

**นายชูชาติ พิพัฒน์ศรัทธา ⬧**ท่านสมาชิกสภาองค์การบริหารส่วนตำบลเมืองเกษตร พนักงานส่วนตำบล และผู้เข้าร่วมประชุมที่เคารพ ทุกท่าน ผมรู้สึกเป็นเกียรติและยินดีเป็นอย่างยิ่งที่ได้มาเป็นประธาน เปิดการประชุมสภาองค์การบริหารส่วนตำบลเมืองเกษตร ครั้งแรก ในวันนี้ และขอแสดงความยินดีกับท่านสมาชิกสภาองค์การบริหารส่วนตำบลเมืองเกษตรทุกท่าน ที่ได้รับความไว้วางใจจากพี่น้องประชาชนในเขตองค์การบริหารส่วนตำบลเมืองเกษตร เลือกเข้ามาทำหน้าที่เป็นตัวแทนของพี่น้องประชาชนในเขตองค์การบริหารส่วนตำบลเมืองเกษตร ซึ่งเป็นตำแหน่งอันทรงเกียรติและน่าภาคภูมิใจเป็นอย่างยิ่ง สำหรับการประชุมในวันนี้เป็นการประชุมสภาองค์การบริหารส่วนตำบลเมืองเกษตร ครั้งแรก ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม มาตรา ๕๓ วรรคสอง กำหนดให้นายอำเภอต้องกำหนดให้สมาชิกสภาองค์การบริหารส่วนตำบลดำเนินการประชุมสภาองค์การบริหารส่วนตำบลเมืองเกษตร ได้มาประชุมสภาองค์การบริหารส่วนตำบลครั้งแรกภายในสิบห้าวันนับแต่วันประกาศผลการเลือกตั้งสมาชิกสภาองค์การบริหารส่วนตำบลเมืองเกษตร ครบตามจำนวน การประชุมวันนี้ถือว่าสำคัญมาก เพราะจะต้องดำเนินการเลือกประธานสภาองค์การบริหารส่วนตำบล รองประธานสภาองค์การบริหารส่วนตำบล และเลขานุการสภาองค์การบริหารส่วนตำบล ซึ่งเป็นตำแหน่งที่สำคัญ และมีเกียรติ

-๓-

 ในโอกาสนี้ ถือโอกาสพบปะพูดคุยกับทุกท่าน หลายคนอาจจะเคยร่วมงานกันมาก่อน ทราบว่าทุกท่านที่ได้รับการเลือกตั้งเข้ามาใหม่ในครั้งนี้ เป็นสมาชิกสภาองค์การบริหารส่วนตำบลเมืองเกษตร คนเดิมและคนใหม่ทุกท่านรวมทั้งท่านนายกองค์การบริหารส่วนตำบลด้วย ขอแสดงความยินดีกับทุกท่านอีกครั้งหนึ่ง

 ในฐานะที่ท่านเป็นตัวแทนของพี่น้องประชาชน ในเขตองค์การบริหารส่วนตำบลเมืองเกษตร เพื่อทำหน้าที่ในภารกิจขององค์การบริหารส่วนตำบลตามที่กฏหมายกำหนดไว้ ซึ่งในการปฏิบัติภารกิจขององค์การบริหารส่วนตำบลนั้นต้องอาศัยความร่วมมือกันสามฝ่าย คือ ฝ่ายนิติบัญญัติ ฝ่ายบริหาร และฝ่ายข้าราชการประจำ โดยฝ่ายนิติบัญญัติจะทำหน้าที่ในการออกข้อบัญญัติและตรวจสอบการบริหารงานของฝ่ายบริหาร ให้เป็นไปตามระเบียบ กฎหมาย ส่วนฝ่ายบริหารได้แก่ นายกองค์การบริหารส่วนตำบล รองนายกองค์การบริหารส่วนตำบล และเลขานุการนายกองค์การบริหารส่วนตำบล จะทำหน้าที่บริหารราชการขององค์การบริหารส่วนตำบลให้เป็นไป ตามอำนาจหน้าที่ ตามที่ระเบียบกฎหมายกำหนด และฝ่ายข้าราชการประจำจะเป็นผู้ปฏิบัติ ตามนโยบายและระเบียบกฎหมายของทางราชการ ซึ่งทั้งสามฝ่ายจะต้องประสานและทำงานร่วมกัน ภายใต้ระเบียบหลักเกณฑ์ที่กำหนดไว้ในกฎหมาย การที่จะทำหน้าที่ของสมาชิกสภาองค์การบริหารส่วนตำบลได้อย่างสมบูรณ์ ผมขอฝากให้ท่านทั้งหลายได้ศึกษาระเบียบ กฎหมายที่เกี่ยวข้องกับบทบาท อำนาจหน้าที่ ให้เข้าใจถ่องแท้แล้วปฏิบัติไปตามนั้น

 นอกจากนี้ผมขอฝากในเรื่องการเสริมสร้างความรักความสามัคคี ปรองดอง ความจงรักภักดีและเทิดทูนไว้ซึ่งสถานบันชาติ ศาสนา พระมหากษัตริย์ และการบูรณาการในการทำงานร่วมกันของทุกภาคส่วน ไม่ว่าจะเป็นส่วนราชการ องค์กรปกครองส่วนท้องถิ่น กำนัน ผู้ใหญ่บ้าน ภาคเอกชน ขอให้คำนึงถึงประโยชน์สุขของประชาชนในเขตองค์การบริหารส่วนตำบลเมืองเกษตรเป็นสำคัญ

 บัดนี้ ได้เวลาอันสมควรแล้ว ผมขอเปิดการประชุมสภาองค์การบริหารส่วนตำบลเมืองเกษตร ครั้งแรก ณ บัดนี้ และขอให้การประชุมสภาองค์การบริหารส่วนตำบลเมืองเกษตร ครั้งแรกในวันนี้ดำเนินไป ด้วยความเรียบร้อยทุกประการ ขอขอบคุณครับ

**⬧**ปลัดองค์การบริหารส่วนตำบลในฐานะเลขานุการสภาองค์การบริหารส่วนตำบลชั่วคราว เรียนเชิญนายสมาน แซ่หนึง สมาชิกสภาองค์การบริหารส่วนตำบล หมู่ที่ ๖ อายุ ๖๕ ปี ซึ่งเป็นผู้ที่มีอายุมากที่สุดที่อยู่ในที่ประชุมแห่งนี้ เป็นประธานสภาองค์การบริหารส่วนตำบล ชั่วคราว

**นายสมาน แซ่หนึง** **⬧** ผมนายสมาน แซ่หนึง สมาชิกสภาองค์การบริหารส่วนตำบลเมืองเกษตร หมู่ที่ ๖ ในฐานะประธานสภาองค์การบริหารส่วนตำบลเมืองเกษตร ชั่วคราว ก่อนที่จะดำเนินการประชุมตามระเบียบวาระ การประชุม จะขอนำสมาชิกสภาองค์การบริหารส่วนตำบลเมืองเกษตร กล่าวคำปฏิญาณตน ดังนี้

 **“**ข้าพเจ้า นาย/นาง/.......... สมาชิกสภาองค์การบริหารส่วนตำบลเมืองเกษตร ขอปฏิญาณตนว่า จะรักษาไว้และปฏิบัติตามซึ่งรัฐธรรมนูญแห่งราชอาณาจักรไทย ทั้งจะซื่อสัตย์สุจริตและปฏิบัติ หน้าที่เพื่อประโยชน์ของท้องถิ่น”

-๔-

**ระเบียบวาระที่ ๑ การเลือกประธานสภาองค์การบริหารส่วนตำบลเมืองเกษตร**

**ประธานสภาฯ ชั่วคราว** เชิญเลขานุการฯ ชั่วคราว ได้แจ้งรายละเอียด วิธีการเลือก การลงคะแนน และอำนาจหน้าที่

ของประธานสภาฯ ให้สมาชิกสภาฯ ทราบ

**ปลัดองค์การบริหารส่วนตำบลฯ เลขานุการ** เรียน ประธานสภาองค์การบริหารส่วนตำบลเมืองเกษตร(ชั่วคราว) และสมาชิกสภาองค์การบริหารส่วนตำบลเมืองเกษตร ผู้ทรงเกียรติทุกท่าน สำหรับวิธีการเลือก ประธานสภาองค์การบริหารส่วนตำบลเมืองเกษตร มีขั้นตอนด าเนินการ ดังนี้

ข้อ ๑ ตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม มาตรา 48 ให้สภาองค์การบริหารส่วนตำบลมีประธานสภาและรองประธานสภาคนหนึ่ง ซึ่งนายอำเภอแต่งตั้ง จากสมาชิกสภาองค์การบริหารส่วนตำบลตามมติของสภาองค์การบริหารส่วนตำบล

ข้อ ๒ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ ๘ กล่าวโดยสรุป ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่น คนหนึ่งที่ตนเห็นสมควรให้เป็นผู้ดำรงตำแหน่งประธานสภาท้องถิ่น

ข้อ ๓ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ ๑๔ ในการเลือกประธานสภาท้องถิ่น รองประธานสภาท้องถิ่น หรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

**วิธีการเลือก**

1. ให้สมาชิกสภา 1 คน สามารถเสนอชื่อผู้สมควรได้รับการแต่งตั้งให้

เป็นประธานสภาเพียง 1 ชื่อ

1. ผู้ที่ถูกเสนอชื่อจะต้องมีสมาชิกสภาออกเสียงรับรองอย่างน้อย 2 คน

แต่ละคนมีสิทธิรับรอง ได้เพียงครั้งเดียว

(๓) ชื่อที่เสนอไม่จำกัดจำนวน และให้สมาชิกลงคะแนนเลือกจากชื่อเหล่านั้น

(๔) หากมีการเสนอชื่อผู้สมควรได้รับการแต่งตั้งให้เป็นประธานสภาเพียง

1 คน ให้ถือว่าผู้นั้น ได้ รับเลือก (ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ 14)

**วิธีการลงคะแนน**

ให้สมาชิกสภาเขียนชื่อตัว และชื่อสกุลของผู้ถูกเสนอ จำนวน 1 ชื่อ และ

ให้สมาชิกสภา หย่อนบัตรที่เขียนชื่อเหมือนการลงคะแนนลับ ตามระเบียบกระทรวงมหาดไทยว่าด้วยข้อบังคับการประชุม สภาท้องถิ่น พ.ศ. 2547 และที่แก้ไขเพิ่มเติม ข้อ 75 วรรคสาม โดยประธานสภาชั่วคราวเป็นผู้เรียกสมาชิกสภา ตามลำดับอักษร นำบัตรมาใส่ในหีบที่จัดไว้ต่อหน้าประธานที่ประชุม

**วิธีการตรวจนับคะแนน**

ให้ประธานสภาชั่วคราวเชิญสมาชิกสภาไม่น้อยกว่า 2 คน มาช่วยนับ

คะแนน โดยที่ผู้ได้รับเลือก เป็นประธานสภามีคุณสมบัติ ดังนี้

1. เมื่อตรวจนับคะแนนแล้ว ให้ประธานสภาฯ ชั่วคราว ประกาศคะแนน

ต่อที่ประชุมสภา ผู้ที่ได้คะแนนสูงสุดเป็นผู้ได้รับเลือก

1. หากมีผู้ที่ได้รับคะแนนเท่ากัน ให้ลงคะแนนใหม่ (เฉพาะผู้ที่ได้รับ

คะแนนสูงสุดเท่ากัน) โดยวิธีเดิมอีกครั้ง

-๕-

1. หากคะแนนยังเท่ากันอีกให้ใช้วิธีจับสลาก (เฉพาะผู้ที่ได้รับคะแนน

สูงสุดเท่ากัน) โดยวิธีการจับสลากนี้ให้เป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม ข้อ 8 วรรคสาม ดังนี้

(3.1) ประธานสภาชั่วคราวจัดให้ตกลงกันว่าใครจะจับสลากก่อน

(3.2) ถ้าตกลงกันไม่ได้ ให้ประธานสภาชั่วคราวจับสลากว่าใคร

จะจับสลากก่อน

(3.3) บัตรสลาก ต้องมีชนิด สี และขนาดเหมือนกัน มีจำนวนเท่า

คนที่มีคะแนนสูงสุดเท่ากัน และเขียนว่า “ได้รับเลือกเป็นประธานสภาท้องถิ่น” 1 บัตร นอกนั้นเป็น “ไม่ได้รับเลือกเป็นประธานสภาท้องถิ่น”

**อำนาจหน้าที่ของประธานสภาฯ** ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และ

ที่แก้ไขเพิ่มเติม ข้อ ๑๖ ได้กำหนดอำนาจหน้าที่ของประธานสภา ดังนี้

(๑) ดำเนินกิจการของสภาท้องถิ่นตามที่กฎหมายกำหนด

(๒) เป็นประธานของที่ประชุมสภาท้องถิ่น เว้นแต่ในขณะที่เข้ากล่าวอภิปรายสนับสนุน หรือคัดค้านญัตติในที่ประชุมสภาท้องถิ่น

(๓) บังคับบัญชาการงานในสภาท้องถิ่น

(๔) รักษาความสงบเรียบร้อยในสภาท้องถิ่น

(๕) เป็นผู้แทนสภาท้องถิ่นในกิจการภายนอก

(๖) อำนาจและหน้าที่อื่นตามที่มีกฎหมายกำหนดไว้ หรือตามที่กำหนดไว้ในระเบียบนี้

การลงคะแนน เจ้าหน้าที่ได้เตรียมบัตรการลงคะแนน ใช้วิธีเขียนชื่อตัวและชื่อสกุลของผู้ที่ถูกเสนอ คนละหนึ่งชื่อ

**นายสมาน แซ่หนึง** **⬧** สมาชิกสภาท่านใดจะเสนอชื่อผู้ที่เห็นสมควรให้ดำรงตำแหน่งประธานสภาองค์การบริหารส่วนตำบลขอเชิญครับ

**นายประพันธ์ ตากิ่มนอก ⬧** เรียนประธานสภาองค์การบริหารส่วนตำบลที่เคารพ ผมนายประพันธ์ ตากิ่มนอก สมาชิกสภาองค์การบริหารส่วนตำบล หมู่ที่ ๕ ขอเสนอชื่อนายบรรจง มุ่งกลาง ให้ดำรงตำแหน่งประธานสภาองค์การบริหารส่วนตำบล

 นางติ๋ม โสที สมาชิกสภาองค์การบริหารส่วนตำบล หมู่ที่ ๑ รับรอง

 นางสาวพัชรี เกษี สมาชิกสภาองค์การบริหารส่วนตำบล หมู่ที่ ๓ รับรอง

**นายสมาน แซ่หนึง** **⬧** มีสมาชิกสภาองค์การบริหารส่วนตำบลท่านใดจะเสนอชื่อผู้สมควรได้รับการแต่งตั้งเป็นประธานสภาอีกหรือไม่...หากไม่มีสมาชิกสภาองค์การบริหารส่วนตำบลเสนอชื่อท่านอื่นอีก ให้ถือว่า นายบรรจง มุ่งกลาง สมาชิกสภาองค์การบริหารส่วนตำบล หมู่ที่ ๒ เป็นผู้ได้รับเลือกให้เป็นประธานสภาองค์การบริหารส่วนตำบลเมืองเกษตร

  **⬧** นายชูชาติ พิพัฒน์ศรัทธา นายอำเภอขามสะแกแสง ลงนามแต่งตั้งให้ นายบรรจง มุ่งกลาง เป็นประธานสภาองค์การบริหารส่วนตำบลเมืองเกษตร ตามมติสภาเลขานุการสภาองค์การบริหารส่วนตำบลชั่วคราวอ่านคำสั่งให้สภาทราบและประธานชั่วคราวพ้นจากหน้าที่

**จ.ส.ต.นรินทร์ ชูพันดุง ⬧** เลขานุการสภาองค์การบริหารส่วนตำบลอ่านคำสั่งแต่งตั้งประธานสภาองค์การบริหารส่วนตำบลเมืองเกษตร

-๖-

คำสั่งอำเภอขามสะแกแสง

ที่ ๔/๒๕๖๕

เรื่อง แต่งตั้งประธานสภาองค์การบริหารส่วนตำบลเมืองเกษตร

อำเภอขามสะแกแสง จังหวัดนครราชสีมา

อาศัยอำนาจตามความในมาตรา 48 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม และข้อ 9 แห่งระเบียบกระทรวงมหาดไทย ว่าด้วยข้อบังคับ
การประชุมสภาท้องถิ่น พ.ศ. 2547 และที่แก้ไขเพิ่มเติม นายอำเภอขามสะแกแสง จึงแต่งตั้งให้ นายบรรจง มุ่งกลาง เป็นประธานสภาองค์การบริหารส่วนตำบลเมืองเกษตร อำเภอขามสะแกแสง จังหวัดนครราชสีมา

 ทั้งนี้ ตั้งแต่บัดนี้เป็นต้นไป

 สั่ง ณ วันที่ ๔ มกราคม พ.ศ. ๒๕๖๕ เป็นต้นไป

นายชูชาติ พิพัฒน์ศรัทธา

นายอำเภอขามสะแกแสง

 **⬧**ขอเรียนเชิญ นายบรรจง มุ่งกลาง ประธานสภาองค์การบริหารส่วนตำบลเมืองเกษตร ขึ้นปฏิบัติหน้าที่ประธานที่ประชุมสภาองค์การบริหารส่วนตำบลต่อไป ขอขอบคุณท่านสมาน แซ่หนึง ประธานสภาองค์การบริหารส่วนตำบลชั่วคราวที่ปฏิบัติหน้าที่ประธานที่ประชุมสภาองค์การบริหารส่วนตำบล ขอบคุณครับ

**ประธานสภาองค์การบริหารส่วนตำบล ⬧**ขอขอบคุณสมาชิกสภาองค์การบริหารส่วนตำบลเมืองเกษตรทุกท่านที่ให้ความไว้วางใจเลือกให้ผมดำรงตำแหน่งประธานสภาองค์การบริหารส่วนตำบลอันทรงเกียรติแห่งนี้ ขอบคุณครับ ขอสัญญาว่าจะปฏิบัติหน้าที่ประธานสภาองค์การบริหารส่วนตำบลอย่างเต็มความสามารถ

**ระเบียบวาระที่ ๒ การเลือกรองประธานสภา**

**จ.ส.ต.นรินทร์ ชูพันดุง ⬧**เรียนประธานสภาองค์การบริหารส่วนตำบลที่เคารพ ผมจ.ส.ต.นรินร์ ชูพันดุง ปลัดองค์การบริหารส่วนตำบล ปฏิบัติหน้าที่เลขานุการสภาองค์การบริหารส่วนตำบล ชั่วคราว ขอนำเรียนชี้แจงขั้นตอนการเลือกรองประธานสภาว่า การเลือกรองประธานสภากำหนดให้มีขั้นตอนและวิธีการเช่นเดียวกันกับการเลือกประธานสภาองค์การบริหารส่วนตำบล เป็นไปตามข้อ ๑๒ วิธีเลือกรองประธานสภาท้องถิ่น ให้นำความในข้อ ๘ มาใช้บังคับโดยอนุโลม

**ประธานสภาองค์การบริหารส่วนตำบล** **⬧** ให้สมาชิกสภาองค์การบริหารส่วนตำบลเสนอชื่อผู้ที่สมควรดำรงตำแหน่งรองประธานสภาองค์การบริหารส่วนตำบล ขอเชิญครับ

**นายบรรจง มุ่งกลาง ⬧** เรียนประธานสภาองค์การบริหารส่วนตำบลที่เคารพ กระผม นายบรรจง มุ่งกลาง สมาชิกสภาองค์การบริหารส่วนตำบล หมู่ที่ ๒ ขอเสนอชื่อนายประพันธ์ ตากิ่มนอก ให้ดำรงตำแหน่งรองประธานสภาองค์การบริหารส่วนตำบลเมืองเกษตรครับ

๑. นางติ๋ม โสที สมาชิกสภาองค์การบริหารส่วนตำบล หมู่ที่ ๑ รับรอง

 ๒. น.ส.พัชรี เกษี สมาชิกสภาองค์การบริหารส่วนตำบล หมู่ที่ ๓ รับรอง

**ประธานสภาองค์การบริหารส่วนตำบล** **⬧** สมาชิกสภาองค์การบริหารส่วนตำบลท่านใดจะเสนอชื่อสมาชิกสภาองค์การบริหารส่วนตำบลท่านอื่นอีกหรือไม่... หากไม่มีสมาชิกสภาองค์การบริหารส่วนตำบลเสนอชื่อท่านอื่นอีก ให้ถือว่า นายประพันธ์ ตากิ่มนอก สมาชิกสภาองค์การบริหารส่วนตำบล หมู่ที่ ๕ เป็นผู้ได้รับเลือกให้เป็นรองประธานสภาองค์การบริหารส่วนตำบลเมืองเกษตร

-๗-

**ระเบียบวาระที่ ๓ การเลือกเลขานุการสภาองค์การบริหารส่วนตำบล**

**จ.ส.ต.นรินทร์ ชุพันดุง ⬧**เรียนประธานสภาองค์การบริหารส่วนตำบลที่เคารพ ผมจ.ส.ต.นรินทร์ ชูพันดุง ปลัดองค์การบริหารส่วนตำบล ปฏิบัติหน้าที่เลขานุการสภาองค์การบริหารส่วนตำบล ชั่วคราว ขอนำเรียนชี้แจงขั้นตอนการเลือกเลขานุการสภาองค์การบริหารส่วนตำบลว่าการเลือกรองประธานสภากำหนดให้มีขั้นตอนและวิธีการเช่นเดียวกันกับการเลือกประธานสภาองค์การบริหารส่วนตำบล เป็นไปตามข้อ ๑๒ วิธีเลือกรองประธานสภาท้องถิ่น ให้นำความในข้อ ๘ มาใช้บังคับโดยอนุโลมและ ข้อ ๑๘ ให้สภาท้องถิ่นเลือกพนักงานหรือข้าราชการส่วนท้องถิ่นขององค์กรปกครองส่วนท้องถิ่นนั้นหรือสมาชิกสภาท้องถิ่นนั้นคนหนึ่ง เป็นเลขานุการสภาท้องถิ่น ทั้งนี้ ให้คำนึงถึงความรู้ความสามารถ อันจะเป็นประโยชน์ต่อสภาท้องถิ่น

**ประธานสภาองค์การบริหารส่วนตำบล** **⬧** ให้สมาชิกสภาองค์การบริหารส่วนตำบลเสนอชื่อผู้ที่สมควรดำรงตำแหน่งเลขานุการสภาองค์การบริหารส่วนตำบล ขอเชิญครับ

**นายประพันธ์ ตากิ่มนอก ⬧** เรียนประธานสภาองค์การบริหารส่วนตำบลที่เคารพ ผม นายประพันธ์ ตากิ่มนอก สมาชิกสภาองค์การบริหารส่วนตำบล หมู่ ที่ ๕ ขอเสนอชื่อจ.ส.ต.นรินทร์ ชูพันดุง ปลัดองค์การบริหารส่วนตำบลเมืองเกษตร ให้ดำรงตำแหน่งเลขานุการสภาองค์การบริหารส่วนตำบลเมืองเกษตร ครับ

๑. นางติ๋ม โสที สมาชิกสภาองค์การบริหารส่วนตำบล หมู่ที่ ๑ รับรอง

 ๒. นายสมาน แซ่หนึ่ง สมาชิกสภาองค์การบริหารส่วนตำบล หมู่ที่ ๖ รับรอง

**ประธานสภาองค์การบริหารส่วนตำบล** **⬧** สมาชิกสภาองค์การบริหารส่วนตำบลท่านใดจะเสนอชื่อสมาชิกสภาองค์การบริหารส่วนตำบลหรือพนักงานองค์การบริหารส่วนตำบลท่านอื่นอีกหรือไม่...หากไม่มีสมาชิกสภาองค์การบริหารส่วนตำบลเสนอชื่อท่านอื่นอีก ให้ถือว่า จ.ส.ต.นรินทร์ ชูพันดุง ปลัดองค์การบริหารส่วนตำบลเมืองเกษตร เป็นผู้ได้รับเลือกให้เป็นเลขานุการสภาองค์การบริหารส่วนตำบลเมืองเกษตร และให้ทำหน้าที่เลขานุการสภาองค์การบริหารส่วนตำบลในการประชุมครั้งนี้ต่อไป

**ระเบียบวาระที่ ๔ การกำหนดสมัยประชุมสามัญประจำปี และการกำหนดสมัยประชุมสามัญสมัยแรกของปีถัดไป**

**จ.ส.ต.นรินทร์ ชูพันดุง ⬧**เรียนประธานสภาองค์การบริหารส่วนตำบลที่เคารพ ผมจ.ส.ต.นรินทร์ ชูพันดุงเลขานุการสภาองค์การบริหารส่วนตำบล ขอนำเรียนระเบียบที่เกี่ยวข้องกับการกำหนดสมัยประชุมสามัญประจำปี ดังนี้

โดยอาศัยอำนาจตามความในมาตรา ๕๓ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ (และที่แก้ไขเพิ่มเติมจนถึง พ.ศ.๒๕๕๔) ประกอบกับข้อบังคับกระทรวงมหาดไทย ว่าด้วยการประชุมสภาองค์การบริหารส่วนตำบล พ.ศ.๒๕๓๘ (และที่แก้ไขเพิ่มเติมจนถึงฉบับที่ ๓ พ.ศ.๒๕๔๒) ข้อ ๑๘

มาตรา ๕๓ ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มประชุมสมัยสามัญประจำปีให้สภาองค์การบริหารส่วนตำบลกำหนด

 สมัยประชุมสามัญสมัยหนึ่งๆ ให้มีกำหนดไม่เกินสิบห้าวัน แต่ถ้าจะขยายเวลาออกไปอีกต้องได้รับอนุญาตจากนายอำเภอ

 ตามระเบียบกระทรวงมหาดไทยว่าข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔

 ข้อ ๒๐ นอกจากการประชุมสภาท้องถิ่นครั้งแรกตามข้อ ๖ แล้ว การประชุมสภาท้องถิ่นมี ๒ ประเภท คือ (๑) การประชุมสามัญ (๒) การประชุมวิสามัญ

-๘-

 ข้อ ๒๑ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษา ในที่ประชุมสามัญประจำปีสมัยแรกของแต่ละปี โดยให้นำความในข้อ ๑๑ มาใช้บังคับโดยอนุโลม

 เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น

 ในกรณีที่ไม่ได้กำหนดสมัยประชุมสามัญประจำปีไว้ หรือไม่ได้กำหนดวันเริ่มประชุมสามัญประจำปีสมัยแรกในปีถัดไปไว้ หรือมีความจำเป็นต้องเปลี่ยนแปลงสมัยประชุมสามัญประจำปี หรือวันเริ่มสมัยประชุมสามัญประจำปีที่กำหนดไว้แล้ว ให้ประธานสภาท้องถิ่นนำปรึกษาในสมัยประชุมสามัญประจำปีอื่นหรือในสมัยประชุมวิสามัญก็ได้

 การกำหนดสมัยประชุมให้ถือตามปีปฏิทิน กรณีที่ในปีนั้นเคยมีการประชุมสมัยสามัญประจำปีแล้วกี่ครั้ง ให้นำมารวมกับการกำหนดสมัยประชุมที่จะกำหนดใหม่ด้วย ทั้งนี้ เมื่อรวมกันแล้ว ต้องไม่เกินสี่สมัย สำหรับสภาองค์การบริหารส่วนตำบลเมืองเกษตรได้กำหนดสมัยประชุมสามัญประจำปี พ.ศ.๒๕๖๕ สมัยแรกกำหนดในเดือนมกราคม ๒๕๖๕ แต่สภาองค์การบริหารส่วนตำบลเมืองเกษตรยังไม่มี การประชุมแต่อย่างใด ดังนั้น การกำหนดสมัยประชุมสามัญประจำปีในครั้งนี้จึงต้องกำหนดจำนวนสี่สมัยตามระเบียบ

**ประธานสภาองค์การบริหารส่วนตำบล** **⬧** สมาชิกสภาองค์การบริหารส่วนตำบลท่านใดจะเสนอการกำหนดสมัยประชุมสามัญประจำปี พ.ศ.๒๕๖๕ ขอเชิญครับ

**นายประพันธ์ ตากิ่มนอก ⬧** เรียนประธานสภาองค์การบริหารส่วนตำบลที่เคารพ ผมนายประพันธ์ ตากิ่มนอก สมาชิกสภาองค์การบริหารส่วนตำบลเมืองเกษตร หมู่ที่ ๕ ขอเสนอการกำหนดสมัยประชุมสามัญประจำปี พ.ศ.๒๕๖๕ ดังนี้

๑.การประชุมสามัญ สมัยแรก กำหนดในเดือนมกราคม ๒๕๖๕ มีกำหนด ๑๕ วัน เริ่มวันที่ ๑๐ - ๒๔ มกราคม ๒๕๖๕

๒.การประชุมสามัญ สมัยที่ ๒ กำหนดในเดือน พฤษภาคม ๒๕๖๕ มีกำหนด ๑๕ วัน เริ่มวันที่ ๙ – ๒๓ พฤษภาคม ๒๕๖๕

๓.การประชุมสามัญ สมัยที่ ๓ กำหนดในเดือน สิงหาคม ๒๕๖๕ มีกำหนด ๑๕ วัน เริ่มวันที่ ๘ - ๒๒ สิงหาคม ๒๕๖๕

๔.การประชุมสามัญ สมัยที่ ๔ กำหนดในเดือน ธันวาคม ๒๕๖๕ มีกำหนด ๑๕ วัน เริ่มวันที่ ๖-๒๐ ธันวาคม ๒๕๖๕

๕.การประชุมสามัญ สมัยแรก ประจำปี พ.ศ. ๒๕๖๖ กำหนดในเดือนกุมภาพันธ์ ๒๕๖๖ มีกำหนด ๑๕ วัน เริ่มวันที่ ๖ - ๒๐ กุมภาพันธ์ ๒๕๖๖

**ประธานสภาองค์การบริหารส่วนตำบล** **⬧** สมาชิกสภาองค์การบริหารส่วนตำบลท่านใดจะเสนอการกำหนดสมัยประชุมสามัญประจำปี พ.ศ.๒๕๖๕ เป็นอย่างอื่นอีกหรือไม่... หากไม่มีท่านใดเสนอต่อไปจะเป็นการขอมติที่ประชุม

 **-**สมาชิกสภาองค์การบริหารส่วนตำบลท่านเห็นชอบตามที่เสนอขอให้ยกมือ

 เห็นชอบ ๖ เสียง

 **-**สมาชิกสภาองค์การบริหารส่วนตำบลท่านไม่เห็นชอบตามที่เสนอขอให้ยกมือ

 ไม่เห็นชอบ - เสียง

**มติที่ประชุม ⬧**เห็นชอบ ๖ เสียง ไม่เห็นชอบ - เสียง งดออกเสียง ๑ เสียง (ประธานสภา) ให้กำหนดสมัยประชุมสามัญ ดังนี้

-๙-

๑.การประชุมสามัญ สมัยแรก กำหนดในเดือนมกราคม ๒๕๖๕ มีกำหนด ๑๕ วัน เริ่มวันที่ ๑๐ - ๒๔ มกราคม ๒๕๖๕

๒.การประชุมสามัญ สมัยที่ ๒ กำหนดในเดือน พฤษภาคม ๒๕๖๕ มีกำหนด ๑๕ วัน เริ่มวันที่ ๙ – ๒๓ พฤษภาคม ๒๕๖๕

๓.การประชุมสามัญ สมัยที่ ๓ กำหนดในเดือน สิงหาคม ๒๕๖๕ มีกำหนด ๑๕ วัน เริ่มวันที่ ๘ - ๒๒ สิงหาคม ๒๕๖๕

๔.การประชุมสามัญ สมัยที่ ๔ กำหนดในเดือน ธันวาคม ๒๕๖๕ มีกำหนด ๑๕ วัน เริ่มวันที่ ๖-๒๐ ธันวาคม ๒๕๖๕

๕.การประชุมสามัญ สมัยแรก ประจำปี พ.ศ. ๒๕๖๖ กำหนดในเดือนกุมภาพันธ์ ๒๕๖๖ มีกำหนด ๑๕ วัน เริ่มวันที่ ๖ - ๒๐ กุมภาพันธ์ ๒๕๖๖

**ระเบียบวาระที่ ๕ การเลือกคณะกรรมการสามัญ**

1. คณะกรรมการตรวจรายงานการประชุม

**จ.ส.ต.นรินทร์ ชูพันดุง ⬧**เรียนประธานสภาองค์การบริหารส่วนตำบลที่เคารพ ผมจ.ส.ต.นรินทร์ ชูพันดุง เลขานุการสภา ขอนำเรียนในส่วนของระเบียบกฎหมายที่เกี่ยวข้องกับการเลือกคณะกรรมการสามัญ ตามระเบียบกระทรวงมหาดไทยว่าข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔

 ข้อ ๑๐๓ คณะกรรมการสามัญท้องถิ่นมี ๒ ประเภท คือ

 (๑) คณะกรรมการสามัญ ประกอบด้วยสมาชิกสภาท้องถิ่นมีจำนวนไม่น้อยกว่าสามคนแต่ไม่เกินเจ็ดคน

 ข้อ ๑๐๕ ภายใต้ข้อบังคับข้อ ๑๐๓ สภาท้องถิ่นมีอำนาจเลือกสมาชิกสภาท้องถิ่น เป็นคณะกรรมการสภาท้องถิ่นชุดต่างๆ ตามความจำเป็นแก่กิจการในหน้าที่ของสภาท้องถิ่น ดังนี้

1. คณะกรรมการตรวจรายงานการประชุม

ข้อ ๑๐๗ วรรคสอง การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่น และให้นำวิธีการเลือกตามข้อ ๑๒ มาใช้บังคับโดยอนุโลม

**ประธานสภาองค์การบริหารส่วนตำบล** **⬧** ให้สมาชิกสภาองค์การบริหารส่วนตำบลเสนอว่าจะตั้งคณะกรรมการตรวจรายงานการประชุมจำนวนกี่คน

**นายสมาน แซ่หนึง** **⬧**เรียนประธานสภาองค์การบริหารส่วนตำบลที่เคารพ ผมนายสมาน แซ่หนึง สมาชิกสภาองค์การบริหารส่วนตำบล หมู่ที่ ๖ ขอเสนอให้มีคณะกรรมการตรวจรายงานการประชุมจำนวน ๓ คน ขอบคุณครับ

**มติที่ประชุม** **⬧**เห็นชอบให้มีคณะกรรมการตรวจรายงานการประชุมจำนวน ๓ คน

**ประธานสภาองค์การบริหารส่วนตำบล** **⬧**ขอเชิญสมาชิกสภาองค์การบริหารส่วนตำบลเสนอชื่อสมาชิกสภาองค์การบริหารส่วนตำบลที่ท่านเห็นสมควรให้เป็นคณะกรรมการตรวจรายงานการประชุม คนที่ ๑ ขอเชิญครับ

**นายสมาน แซ่หนึง ⬧** เรียนประธานสภาองค์การบริหารส่วนตำบลที่เคารพ ผมนายสมาน แซ่หนึง สมาชิกสภาองค์การบริหารส่วนตำบล หมู่ที่ ๖ ขอเสนอชื่อนายเสงี่ยม หวังเขตกลาง สมาชิกสภาองค์การบริหารส่วนตำบล หมู่ที่ ๗ เป็นคณะกรรมการตรวจรายงานการประชุม คนที่ ๑ ครับ

-๑๐-

 ๑. นางยุพิณ หวังประสพกลาง สมาชิกสภาองค์การบริหารส่วนตำบล หมู่ที่ ๔ รับรอง

 ๒. น.ส.พัชรี เกษี สมาชิกสภาองค์การบริหารส่วนตำบล หมู่ที่ ๓ รับรอง

**ประธานสภาองค์การบริหารส่วนตำบล** **⬧** สมาชิกสภาองค์การบริหารส่วนตำบลท่านใดจะเสนอชื่อสมาชิกสภาองค์การบริหารส่วนตำบลท่านอื่นเป็นกรรมการตรวจรายงานการประชุม คนที่ ๑ อีกหรือไม่...หากไม่มีสมาชิกสภาองค์การบริหารส่วนตำบลเสนอชื่อท่านอื่นอีก ให้ถือว่า นายเสงี่ยม หวังเขตกลาง สมาชิกสภาองค์การบริหารส่วนตำบล หมู่ที่ ๗ เป็นผู้ได้รับเลือกให้เป็นคณะกรรมการตรวจรายงานการประชุม คนที่ ๑

**ประธานสภาองค์การบริหารส่วนตำบล** **⬧**ขอเชิญสมาชิกสภาองค์การบริหารส่วนตำบลเสนอชื่อสมาชิกสภาองค์การบริหารส่วนตำบลที่ท่านเห็นสมควรให้เป็นคณะกรรมการตรวจรายงานการประชุม คนที่ ๒ ขอเชิญครับ

**น.ส.พัชรี เกษี ⬧** เรียนประธานสภาองค์การบริหารส่วนตำบลที่เคารพ ดิฉันน.ส.พัชรี เกษี สมาชิกสภาองค์การบริหารส่วนตำบล หมู่ที่ ๓ ขอเสนอชื่อนางติ๋ม โสที สมาชิกสภาองค์การบริหารส่วนตำบล หมู่ที่ ๑ เป็นคณะกรรมการตรวจรายงานการประชุม คนที่ ๒ ค่ะ

 ๑. นายสมาน แซ่หนึง สมาชิกสภาองค์การบริหารส่วนตำบล หมู่ที่ ๖ รับรอง

 ๒. นายเสงี่ยม หวังเขตกลาง สมาชิกสภาองค์การบริหารส่วนตำบล หมู่ที่ ๗ รับรอง

**ประธานสภาองค์การบริหารส่วนตำบล** **⬧** สมาชิกสภาองค์การบริหารส่วนตำบลท่านใดจะเสนอชื่อสมาชิกสภาองค์การบริหารส่วนตำบลท่านอื่นเป็นกรรมการตรวจรายงานการประชุม คนที่ ๒ อีกหรือไม่...หากไม่มีสมาชิกสภาองค์การบริหารส่วนตำบลเสนอชื่อท่านอื่นอีก ให้ถือว่า นางติ๋ม โสที สมาชิกสภาองค์การบริหารส่วนตำบล หมู่ที่ ๑ เป็นผู้ได้รับเลือกให้เป็นคณะกรรมการตรวจรายงานการประชุม คนที่ ๒

**ประธานสภาองค์การบริหารส่วนตำบล** **⬧**ขอเชิญสมาชิกสภาองค์การบริหารส่วนตำบลเสนอชื่อสมาชิกสภาองค์การบริหารส่วนตำบลที่ท่านเห็นสมควรให้เป็นคณะกรรมการตรวจรายงานการประชุม คนที่ ๓ ขอเชิญครับ

**นายประพันธ์ ตากิ่มนอก⬧** เรียนประธานสภาองค์การบริหารส่วนตำบลที่เคารพ ผมนายประพันธ์ ตากิ่มนอก สมาชิกสภาองค์การบริหารส่วนตำบล หมู่ที่ ๕ ขอเสนอชื่อนายสมาน แซ่หนึง สมาชิกสภาองค์การบริหารส่วนตำบล หมู่ที่ ๖ เป็นคณะกรรมการตรวจรายงานการประชุม คนที่ ๓ ครับ

 ๑. นางติ๋ม โสที สมาชิกสภาองค์การบริหารส่วนตำบล หมู่ที่ ๑ รับรอง

 ๒. น.ส.พัชรี เกษี สมาชิกสภาองค์การบริหารส่วนตำบล หมู่ที่ ๓ รับรอง

**ประธานสภาองค์การบริหารส่วนตำบล** **⬧** สมาชิกสภาองค์การบริหารส่วนตำบลท่านใดจะเสนอชื่อสมาชิกสภาองค์การบริหารส่วนตำบลท่านอื่นเป็นกรรมการตรวจรายงานการประชุม คนที่ ๓ อีกหรือไม่...หากไม่มีสมาชิกสภาองค์การบริหารส่วนตำบลเสนอชื่อท่านอื่นอีก ให้ถือว่า นายสมาน แซ่หนึง สมาชิกสภาองค์การบริหารส่วนตำบล หมู่ที่๖ เป็นผู้ได้รับเลือกให้เป็นคณะกรรมการตรวจรายงานการประชุม คนที่ ๓

**จ.ส.ต.นรินทร์ ชุพันดุง ⬧**เรียนประธานสภาองค์การบริหารส่วนตำบลที่เคารพ ผมจ.ส.ต.นรินทร์ ชุพันดุง เลขานุการสภาองค์การบริหารส่วนตำบล ขอสรุปผลเลือกตั้งคณะกรรมการตรวจรายงานประชุม ประกอบด้วย

 ๑.นายเสงี่ยม หวังเขตกลาง สมาชิกสภาองค์การบริหารส่วนตำบล หมู่ที่ ๗ เป็นคณะกรรมการตรวจรายงานการประชุม คนที่ ๑

 ๒.นางติ๋ม โสที สมาชิกสภาองค์การบริหารส่วนตำบล หมู่ที่ ๑ เป็นคณะกรรมการตรวจรายงานการประชุม คนที่ ๒

 ๓.นายสมาน แซ่หนึง สมาชิกสภาองค์การบริหารส่วนตำบล หมู่ที่ ๖ เป็นคณะกรรมการตรวจรายงานการประชุม คนที่ ๓

-๑๑-

ตามระเบียบกระทรวงมหาดไทยว่าข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔

ข้อ ๑๐๙ การนัดประชุมและเปิดประชุมคณะกรรมการสภาท้องถิ่นครั้งแรก ให้เป็นหน้าที่ของเลขานุการสภาท้องถิ่น

**ระเบียบวาระที่ ๖ เรื่องอื่นๆ**

**ประธานสภาองค์การบริหารส่วนตำบล** **⬧**ท่านสมาชิกสภาองค์การบริหารส่วนตำบลท่านปลัดองค์การบริหารส่วนตำบลหัวหน้าส่วนราชการท่านใดมีเรื่องแจ้งที่ประชุมขอเชิญครับ...หากไม่มีขอปิดประชุมครับ

**เลิกประชุมเวลา ๑๕.๐๐ น.**

 **รับรองถูกต้อง ผู้จดรายงานการประชุม**

ลงชื่อ บรรจง มุ่งกลาง ลงชื่อ จ.ส.ต.นรินทร์ ชูพันดุง

 (นายบรรจง มุ่งกลาง) (นรินทร์ ชูพันดุง)

 ประธานสภา อบต. เมืองเกษตร เลขานุการสภา อบต. เมืองเกษตร

 ๔ มกราคม 25๖๕ ๔ มกราคม 25๖๕

 **คณะกรรมการตรวจรายงานการประชุม**

 (ลงชื่อ) สมาน แซ่หนึง

 (นายสมาน แซ่หนึง)

 คณะกรรมการตรวจรายงานการประชุม

 ๔ มกราคม 25๖๕

 (ลงชื่อ) เสงี่ยม หวังเขตกลาง (ลงชื่อ) ติ๋ม โสที

 ( นายเสงี่ยม หวังเขตกลาง) (นางติ๋ม โสที)

 คณะกรรมการตรวจรายงานการประชุม คณะกรรมการตรวจรายงานการประชุม

 ๔ มกราคม 25๖๕ ๔ มกราคม 25๖๕